open-index/open-wikipedia-markdown huggingface dataset:
Viimased

**"Viimased"** on 2020. aasta septembris esilinastunud mängufilm, mis valmis Eesti-Soome ühistööna. 

## Sisukokkuvõte
Põhjamaise vesterni tegevus toimub metsikus Lapimaa tundras. Filmi peategelane noor laplane Rupi on kinnine ja oma maailma sulgunud inimene. Poiss, kes ei kuulu kuhugi, aga kes tahaks kuuluda. Ta loodab tundras kaevurina raha kokku ajada, et seejärel kaevandusküla tolm igaveseks jalgelt raputada. Aga töö kaevanduses on seiskunud, sest Rupi põdrakasvatajast isa keeldub oma maid müümast. Kõigele lisaks on manipuleeriv ja moraalitu kaevandusboss hakanud silma viskama Rupi sõbra naisele, kellesse ka Rupi on salaja armunud. Kui elu kaevanduskülas muutub järjest ohtlikumaks, peab Rupi otsustama, kuhu ja kellele ta kuulub. Kas isakodu ürgsele tundrale või moraalireegleid rikkuvatele isiklikele huvidele?

Filmi stsenaarium oli kirjutatud režissöör Veiko Õunpuule mõeldes ning võtted toimusid peamiselt Lapimaal Kolari vallas Rautavaara vanas kullakaevanduses, mis lõpetas tegevuse 1989. aastal. Lisaks filmiti linateost ka Norra tundras ja Eestis. "Viimased" (soomekeelne pealkiri "Viimeinen", ingliskeelne pealkiri "The Last Ones") on sotsiaalkriitilise alatooniga film, mis räägib ääreala inimeste ahnusest ja ignorantsusest, samuti ellujäämisest ja püüdlustest.

## Osatäitjad
* Rupi – Pääru Oja
* Riitta – Laura Birn
* Kari Kolehmainen – Tommi Korpela
* Lievonen – Elmer Bäck
* pealik Oula – Sulevi Peltola
* Tatu – Samuli Edelmann
* Mollanen – Tero Jartti
* Kinnunen – Indrek Spungin
* lihunik – Juhan Ulfsak
* pootsman Dieter – Taavi Eelmaa
* roolimees Bohlen – Veiko Õunpuu
ja teised.

## Tunnustus
* 2021 – Eesti Kultuurkapitali audiovisuaalse kunsti sihtkapitali aastapreemia: aasta film – Veiko Õunpuu; Otso Linnalaakso parima kunstnikutöö preemia; Jaanus Vahtra – parima kostüümikunstniku preemia
* 2021 – Eesti filmi- ja teleauhind (EFTA): parim mängufilm; parim režissöör; parim operaator; parim meesnäitleja – Tommi Korpela
* 2020 – Eesti Filmiajakirjanike Ühingu aasta filmi auhind
* 2020 – Pimedate Ööde filmifestival (PÖFF; Tallinn), Balti filmide võistlusprogramm – parim film
* 2020 – Eesti poolt esitatud kandideerima parima võõrkeelse filmi Oscarile (USA)
 
### Auhinnanominatsioonid
* 2021 – EFTA auhinna nominatsioonid: parim montaaž; parim naisnäitleja (Laura Birn); parim meesnäitleja (Pääru Oja); parim helirežissöör; parim helilooja; parim kostüümikunstnik; parim aasta tegija filmis
* 2021 – Soome filmiauhinna JUSSI nominatsioon: Laura Birn – naispeaosa kategoorias; Tommi Korpela – meeskõrvalosa kategoorias

## Viited


## Välislingid
*"Viimased" YouTube, treiler.
*"Viimased" IMDb.
*Katariina Rebane. Eikellegimaal mahajäetud kaevanduses sünnib põhjamaine mõrv ja kättemaks. Eesti Päevaleht, 24. august 2017.
*Katariina Rebane. Pääru Oja: meil kõigil on üks igavene tung, et kusagil mujal on parem. Eesti Päevaleht, 24. august 2017.
*Hendrik Alla. Veiko Õunpuul on tänavakakleja karisma. Postimees, 28. september 2020.
*Tõnu Karjatse. Veiko Õunpuu uue filmi arvustus: Igatsus parema elu järele. Eesti Ekspress, 30. september 2020.
Elek

**Elek** (saksa keeles *Renndorf*, rumeenia keeles *Aletea*) on linn Ungaris Békési komitaadis Gyula kreisis.

## Geograafiline asend
Elek asub Rumeenia piiri ääres, kreisikeskusest Gyulast umbes 13 km lõunas ja komitaadikeskusest Békéscsabast ligikaudu 20 km lõunakagus.

## Ajalugu
Elekit on esmamainitud 1232. aastal. Türgi ikke ajal inimtühjaks jäänud küla hakati taasasustama sakslastega 1724. aastal. 1854. aastal on Elekit nimetatud turulinnaks. Trianoni rahulepingu sõlmimise järel muutus Elek piiriäärseks asulaks ja kaotas osa oma turgudest. Teise maailmasõja järel saadeti suurem osa Eleki saksa rahvusest elanikkonnast riigist välja. Linnaõigused sai Elek 1996. aastal.

## Sõpruslinnad
* Gerolzhofen, Saksamaa
* Alerheim, Saksamaa
* Sebiș, Rumeenia
* Leimen, Saksamaa
* Gerlingen, Saksamaa
* Laudenbach, Saksamaa
* Veľké Kapušany, Slovakkia
* Grăniceri, Rumeenia
* Dumbrava, Rumeenia

## Viited
Ruumijuhtimine

**Ruumijuhtimine** on avaliku ruumi kavandamise ja muutuste strateegilise juhtimise protsess. 

Ruumijuhtimise tööriistad annavad võimaluse näiteks linnaruumi või muu avaliku ruumi arengu pikaajaliseks ja teadlikuks planeerimiseks ning muutuste tõhusaks elluviimiseks.

Ruumijuhtimine kui käsitlus lõimib visiooniloome, arhitektuuri, ruumilise planeerimise, kaasamise ja strateegilise kommunikatsiooni tegevused tervikuks, mis on vajalikud kaasaegse ruumimuutuse kvaliteetseks elluviimiseks. 

Ruumimuutuse termini võtsid kasutusele arhitekt Raul Järg ja kommunikatsiooniekspert Lauri Linnamäe, keda ühendab kogemus ruumimuutuste strateegilise kommunikatsiooni, kavandamise ja juhtimisega Tallinna Peatänava projekti, mitmete Linnafoorumite ja koolituste juures. Termin on sündinud teadliku paralleelina ajajuhtimisega, kuna nii ruum kui aeg liiguvad/muutuvad omasoodu ka sekkumata, kuid teadlikult juhituna õnnestub samast ajast või ruumist võtta märksa enam. 

Kaasaegse linnaruumi ja linnaplaneerimise põhimõtted võttis kokku Eesti Autoomanike Liidu juhatuse liige Simmo Saar: "[L]innaruum peab olema inimesekeskne ja arvestama inimese vajadustega ja vajadusel looma need alternatiivsed viisid, kuidas punktist A punkti B saada. [...] Igas ruumis peab olema arvestatud inimese vajadustega ja seal peab olema mõeldud kõikide liiklejate peale."

## Kultuuriseosed
Nagu erinevad kultuurid tajuvad aega erinevalt, esineb ka arusaamises avalikust ruumist (eriti linnaruumist) suured lahknevused. 1960. aastatel Ameerika Ühendriikidest eeslinnastumise tõttu alguse saanud autokeskse linnaplaneerimine ning kaasnenud autosõltuvuse ja linnade üleautostumise negatiivsed mõjud on tänaseks põhjalikult dokumenteeritud. Samas on sellise linnaplaneerimise pikaajaline levik vähendanud arusaamist linnaruumi mitmekülgsetest funktsioonidest (eeskätt linnaruum kui linnainimese elukeskkond) ning loonud kujutelma, nagu oleks linnaruumi peamine funktsioon maksimaalselt autotransporti läbi lasta. Subkultuurid, kus fetišeeritakse ignorantsust teaduse, ekspertteadmise ja rahvusvahelise kogemuse suhtes, käsitlevad kaasaegse ja inimsõbraliku avaliku ruumi loomist sageli "autojuhtide kiusamisena". 

## Viited
Mahendra Mahey

**Mahendra Mahey** (sündinud 2. detsembril 1966 Wolverhamptonis) on Briti teadus- ja kultuurikorraldaja, innovaator ja digitaalse kultuuripärandi ekspert.

Aastatel 2012–2021 töötas Mahendra Mahey Briti Rahvusraamatukogu innovatsioonilabori juhatajana. Ta on üks 2018. aastal asutatud rahvusvahelise galeriisid, raamatukogusid, arhiive ja muuseume ühendava GLAM Labs võrgustiku asutajaliikmeid. 2019. aastal osales ta raamatu "Open a GLAM Lab" kirjutamisel. 2019. aasta detsembris osales ta avakõnelejana Eesti Rahvusraamatukogus toimunud digihumanitaaria konverentsil, mis oli pühendatud digitaalse kultuuripärandi kasutusele teaduses ja hariduses. 

Alates 2022. aastast töötab Tallinna Ülikoolis.

## Isiklikku
Alates 2021. aastast elab ta Eestis. Ta on abielus eesti kirjandusteadlase ja kriitiku Aija Sakovaga.

## Viited
Joe Davis

**Joseph Davis** (15. aprill 1901 Derbyshire – 10. juuli 1978 Hampshire) oli Inglismaa elukutseline snuukrimängija ja Inglise piljardi mängija. Aastatel 1920–1950 oli ta edukaim snuukrimängija. Selle aja jooksul tuli ta 15 korda järjest maailmameistriks, mis on kõigi aegade parim tulemus. 1935. aastal sooritas Joe esimese sajandibreigi maailmameistrivõistluste ajaloos. 

## Viited

## Välislingid

* Snuukri ajalugu *World Snooker Tour*
Csákvár

**Csákvár** (saksa keeles *Tschakwar*) on linn Ungaris Fejéri komitaadis Bicske kreisis.

## Geograafiline asend
Csákvár asub kreisikeskusest Bicskest umbes 16 km edelas, komitaadikeskusest Székesfehérvárist ligikaudu 23 km põhjas ja Budapesti kesklinnast 45 km läänes.

## Ajalugu
Rooma riigi ajal asus praeguse Csákvári kohal asula, mis kandis nime Floriana.

Csákvári nime all (*Chakwara*) on asulat esmamainitud 13. sajandil. 1543. aastal hõivasid Türgi väed Csákvári. Türklastevastase võitluse alguses 1683. aastal, jätsid selle elanikud Csákvári maha ja põgenesid. Küla taasasustati 1688. aastal, pärast Székesfehérvári tagasivallutamist. Algselt barokkstiilis Esterházy lossi ehitati aastatel 1781–1823 mitu korda ümber, kuni see omandas praeguse klassitsistliku kuju. Kahe torniga roomakatoliku kirik ehitati Csákvári 1748. aastal. Turulinnaks sai Csákvár 1792. aastal.

Linnaõigused sai Csákvár 2013. aastal.

## Viited
Senses Fail

**Senses Fail** on Ameerika Ühendriikide rokkansambel mis loodi 2001. aastal New Jerseys.

## Muusikastiil ja mõjutused
Senses Fail'i muusikat on kirjeldatud kui post-hardcore, emo, screamo, metalcore ja pop-punk.

Senses Fail'i eeskujude alla kuuluvad Jimmy Eat World, The Get Up Kids, The Promise Ring, Appleseed Cast, Saves the Day, Thursday, The Casket Lottery, Lifetime ja Deftones.

## Liikmed
*James "Buddy" Nielsen – laul, klaver
*Gavin Caswell – kitarr, taustalaul
*Jason Milbank – kitarr, taustalaul
*Steve Carey – trummid
*Daniel Wonacott – bass

## Diskograafia
### Albumid
*"Let It Enfold You" (2004)
*"Still Searching" (2006)
*"Life Is Not a Waiting Room" (2008)
*"The Fire" (2010)
*"Renacer" (2013)
*"Pull the Thorns from Your Heart" (2015)
*"If There Is Light, It Will Find You" (2018)
*"Hell Is in Your Head" (2022)
Sing the Sorrow

**"Sing the Sorrow"**  on ansambli AFI kuues stuudioalbum. See ilmus 2003. aasta märtsis. Albumilt ilmus kolm singlit "Girl's Not Grey", "The Leaving Song Pt. II" ja "Silver and Cold".

## Lood
#"Prelude 12/21" – 1:34
#"Miseria Cantare- The Beginning" – 2:57
#"The Leaving Song Pt. II" – 3:31
#"Bleed Black" – 4:15
#"Silver and Cold" – 4:11
#"Dancing Through Sunday" – 2:26
#"Girl's Not Grey" – 3:10
#"Death of Seasons" – 3:59
#"The Great Disappointment" – 5:27
#"Paper Airplanes (Makeshift Wings)" – 3:57
#"This Celluloid Dream" – 4:11
#"The Leaving Song" – 2:44
#"...but home is nowhere" – 15:07
Mezőhegyes

**Mezőhegyes** on linn Ungaris Békési komitaadis Mezőkovácsháza kreisis.

Linnas asub Mezőhegyesi Riiklik Hobusekasvandus.

## Geograafiline asend
Mezőhegyes asub Rumeenia piiri ääres, kreisikeskusest Mezőkovácsházast umbes 12 km edelas, komitaadikeskusest Békéscsabast ligikaudu 45 km lõunaedelas.

## Ajalugu
Arheoloogiliste väljakaevamiste andmetel on piirkond olnud asustatud juba kiviajast alates. Umbes 1220. aasta paiku asustas kuningas András II piirkonda saksa ümberasujaid. Piirkonda on esmamainitud 1241. aastatl seoses mongolite sissetungiga. Mezőhegyesi nime all (Mezew Heges) esineb asula ürikutes esimest korda 1421. aastal. Sõjaväe hobusekasvandus rajati Mezőhegyesisse 1784. aastal.

1919. aasta maist kuni 1920. aasta märtsini oli Mezőhegyes Rumeenia okupatsiooni all. Suurkülaks sai Mezőhegyes 1971. aastal ja linnaks 1. märtsil 1989.

## Sõpruslinnad
* Arad, Rumeenia
* Târgu Secuiesc, Rumeenia
* Mordano, Itaalia
* Peregu Mic, Rumeenia
* San Giorgio di Nogaro, Itaalia
* Túrkeve, Ungari

## Viited
Martinsberg

**Martinsberg** on vald (*Marktgemeinde*) Austrias Alam-Austria liidumaal Zwettli ringkonnas.

U. 43,1 % valla territooriumist on kaetud metsaga.

## Viited
Lőrinci

**Lőrinci** on linn Ungaris Hevesi komitaadis Hatvani kreisis.

## Geograafiline asend
Lőrinci asub Zagyva jõe ääres, kreisikeskusest Hatvanist umbes 8 km põhjas, komitaadikeskusest Egerist ligikaudu 55 km lääneedelas ja Budapestist 53 km idakirdes.

## Ajalugu
Piirkond on olnud asustatud juba pronksiajal. Asulat ja kirikut on esmamainitud 1267. aastal. Türklased hõivasid Lőrinci 1544. aastal ja hoidsid seda enda käes kuni 1685. aastani. 1783. aastal sai Lőrinci maavärina tagajärjel kannatada. Raudteeühenduse sai Lőrinci 1867. aastal. Linnaõigused anti Lőrincile 1. jaanuaril 1992.

## Majandus
Linnas asub Lőrinci gaasielektrijaam.

## Sõpruslinnad
* Casalmaggiore, Itaalia
* Zduńska Wola, Poola
* Sankt Lorenz, Austria
* Santa Maria di Licodia, Itaalia

## Viited
Lai 35

**Lai 35** on Tallinnas Laial tänaval asuv hoone, kus oli 14. sajandil Oleviste kiriku pastoraat.

Selles majas on elanud oma ajakirjanikuaastail 1906–1907 ka kirjanik Anton Hansen Tammsaare. 

## Kinnistu saamislugu
Lai 35 kinnistu maja on esmamainitud 1478. aastal. Esialgu on mainitud seda kui Oleviste kiriku pastoraati, hiljem kui kirikule kuuluvat väikemaja. Pastoraat asus naaberkinnistul, praeguse aadressiga Lai 37.

1754. aastal müüs kirik väikemaja tisler Johan Mayerile. 18. sajandist pärinev põhiplaanilahendus ja trepi profiil-laudvõre lubavad arvata, et tisler laskis maja oma soovi kohaselt ümber ehitada. Järgmine suurem ümberehitus on olnud 19. sajandi esimesel poolel. Fassaad, parempoolne välisuks, uksedetailid.

Hoone on praegu kahekorruseline, sümmeetrilise fassaadilahendusega. Niisugusena võib seda näha ka 1825. aasta tänavaseinte ümbermõõtmisjoonistel, puudub ainult parempoolne klassitsistlikus stiilis ukseava, mille kaudu pääseb nüüdisajal ka naabermajja. Võib arvata, et kunagi oli seal kangialune, mille kaudu pääses hoovi.
Fred Davis

**Fred Davis** (14. august 1913 – 16. aprill 1998) oli Inglismaa elukutseline snuukrimängija ja Inglise piljardi mängija. Fred tuli 8 korda maailmameistriks aastatel 1948–1956. Tema vanem vend Joe Davis oli võitnud maailmameistrivõistlusi rekordiliselt 15 korda.  

## Viited

## Välislingid

* Snuukri ajalugu *World Snooker Tour*
His Last Walk

**"His Last Walk"**  on ansambli Blessthefall debüütalbum, mis ilmus 2007. aasta aprillis.

## Lood
#"A Message to the Unknown"	 – 3:32
#"Guys Like You Make Us Look Bad" – 3:55
#"Higinia"	 – 2:46
#"Could Tell a Love" – 2:51
#"Rise Up" – 3:42
#"Times Like These" – 4:07
#"Pray" – 4:18
#"With Eyes Wide Shut" – 2:54
#"Wait for Tomorrow" – 3:25
#"Black Rose Dying" – 4:03
#"His Last Walk" – 2:55
Pezinok

**Pezinok** (ungari keeles *Bazin*, saksa keeles *Bösing*) on linn Slovakkias Bratislava maakonnas, Pezinoki ringkonna halduskeskus.

## Geograafiline asend
Pezinok asub Bratislava kesklinnast ligikaudu 20 km kirdes Väikeste Karpaatide jalamil.

## Ajalugu
Asulat on esmamainitud 1208. aastal (*terra Bozin*). 16. sajandi algul saabusid Pezinoki saksa kolonistid. Pezinok muutus vähehaaval kaevandusasulast viinamarjakasvatuslinnaks. Vaba kuningalinna privileegid sai Pezinok 1647. aastal.

17. ja 18. sajandil Pezinoki õitseaeg. Linna kuulsus ja rikkus põhinesid kvaliteetveinide valmistamisel. 19. sajandil algas Pezinoki tööstuse areng. Linna rajati väävelhappe tootmise tehas, nõelte tootmise tehas ja ka suur tellisetehas. 20. sajandi esimesel poolel linna tähtsus vähenes.

## Rahvastik

Slovakkia 2021. aasta rahvaloenduse andmetel oli Pezinoki elanikest slovakke 90,73%, tšehhe 0,71%, ungarlasi 0,45%, ukrainasi 0,19%, venelasi 0,12%, russiine 0,10% ja vietnamlasi 0,10%. Rahvus oli teadmata 6,94%-l elanikest.

## Viited
Rappottenstein

**Rappottenstein** on vald (*Marktgemeinde*) Austrias Alam-Austria liidumaal Zwettli ringkonnas.

## Galerii


 Rappottenstein - Burg (1).JPG|Rappottesteini linnus
 Rappottenstein - Burg (3).JPG|Rappottensteini linnus
 Rappottenstein - Burg (4).JPG|Rappottensteini linnus
 View in Rappottenstein.JPG|Vaade Rappottensteinis
 Rappottenstein Shrine by roadside.JPG|Rappottensteini pühamu tee ääres
 Rappotenstein IMG 0181.JPG|Rappotensteini maalitud tuba linnuses
 Rappotenstein Castle Lower gateway.JPG|Rappotensteini linnuse alumine värav
 Rappottenstein Castle. Courtyard.JPG|Rappottensteini linnuse hoov


## Viited
2024. aasta naiste jäähoki maailmameistrivõistlused

**2024. aasta naiste jäähoki maailmameistrivõistlused** olid 23. korda toimuv Rahvusvahelise Jäähokiföderatsiooni (IIHF) korraldatav rahvusvaheline jäähokiturniir, mis toimus USA-s New Yorgis Uticas 3.–14. aprillini 2024. aastal  Adirondacki pangakeskuse areenil.

Kanada võitis pärast võitu USA üle oma 13. tiitli.

## Osalejad

**A-alagrupp**
*USA
*Kanada
*Tšehhi
*Soome
*Šveits

**B-alagrupp**
*Rootsi
*Jaapan
*Saksamaa
*Hiina
*Taani

## Võistluste formaat
Eelmise MM-turniiri viis paremat võistkonda paigutati A-alagruppi ning 2023. aasta turniiri kuuenda kuni kaheksanda koha saavutanud võistkonnad ning kaks 2023. aasta I divisjonist tõusnud võistkonda paigutatakse B-alagruppi. Kõik A- ja B-alagrupi võistkonda mängisid omavahel läbi. A-alagrupp ja B-alagrupi kolm paremat meeskonda jätkasid väljalangemise faasis, samas kui B-grupi kaks alumist meeskonda langesid välja. Väljalangemisetapi järel toimus pärast veerandfinaale uuesti lõpliku paremusjärjestuse koostamine.

## Võistkonna koosseis
Iga võistkonna nimekirja kuulus vähemalt 15 uisutajat (ründajad ja kaitsjad) ja kaks väravavahti ning maksimaalselt 20 uisutajat ja kolm väravavahti. Kõik kümme osalevat riiki pidid oma vastavate riikide liitude kinnitusel esitama  nimekirja hiljemalt kaks nädalat enne turniiri.

## Eelvoor
Alagrupid moodustati eelmise turniiri lõpliku paremusjärjestuse alusel.

### A-alagrupp

### B-alagrupp
Velence

**Velence** on linn Ungaris Fejéri komitaadis Gárdonyi kreisis.

Velence on puhkekeskus ja turismisihtpunkt.

## Geograafiline asend
Velence asub Velence järve idakaldal, kreisikeskusest Gárdonyist vahetult kirdes, komitaadikeskusest Székesfehérvárist 19 km idas ja Budapesti kesklinnast 41 km edelas. Linna läbivad Budapest–Székesfehérvári raudteeliin ja maantee M7.

## Ajalugu
Praeguse Velence kohal oli asula juba Rooma riigi ajal. 15. sajandil saabusid piirkonda itaalia asunikud. Asula sai tõenäoliselt nime Veneetsia järgi. 1543. aastal vallutasid türklased piirkonna ja suur osa elanikest põgenes. 1722. aastal ehitati katoliku kirik vana kiriku varemetele.

1930. aastatel muutus Velence puhkekeskuseks ja algas asula kiire areng.

Linnaõigused sai Velence 2004. aastal.

## Viited
Kanada naiste jäähokikoondis

**Kanada naiste jäähokikoondis** on jäähokikoondis, mis esindab Kanadat naiste jäähokis. Koondist juhendab Rahvusvahelise Jäähokiföderatsiooni liige Hockey Canada. Kanada on olnud naiste jäähoki rahvusvahelises konkurentsis domineeriv võistkond, olles võitnud enamuse jäähoki suurturniiridest. Kanadaga konkureerib USA, kes on Kanada kõrval ainus naiste suurturniiride võitja.

## Saavutused

### Olümpiamängudel

### Maailmameistrivõistlustel

## Välislingid
*Kanada koondise ametlik veebileht
*Kanada koondis IIHF-i veebilehel
Schwarzenau

**Schwarzenau** on vald (*Marktgemeinde*) Austrias Alam-Austria liidumaal Zwettli ringkonnas. Schwarzenau asub Saksa Thaya ääres.

## Inimesi

* Florian Berndl (1856-1934)

## Viited
Schweiggers

**Schweiggers** on vald (*Marktgemeinde*) Austrias Alam-Austria liidumaal Zwettli ringkonnas.

## Maastik

Schweiggersi maastikku iseloomustavad lauged künkad ja rohelised orud.

## Jõgi

Saksa Thaya jõgi algab Schweiggersi lähedal.

## Viited
Waldhausen

**Waldhausen** on vald (*Marktgemeinde*) Austrias Alam-Austria liidumaal Zwettli ringkonnas.

Waldhausen asub Alam-Austria *[[Waldviertel]]i* piirkonnas. U. 42,86 % valla territooriumist on kaetud metsaga.

## Viited
Otto Schott

**Otto Gustav Ludvig Schott** (19. mai 1870 Lõuna-Tirool Merani – 19. aprill 1935 Tallinn) oli saksa päritolu Eesti arhitekt ja  ehitusmeister.

Schott õppis arhitektiks Kiievi ja Peterburi ülikoolis, sooritas  Peterburis ametieksami ja töötas seejärel seal ka arhitekti assistendina.

Arhitekt Otto Schotti juhtimisel ehitati Tallinnas 20. sajandi alguses selle hetke kõige nooblemaid juugend-, hilishistoritsismi ja heimatstiilis hooneid.

Pärast Eesti iseseisvumist asus ta 1918. aastast  tööle Põllumajandusministeeriumi, kus töötas Statistikavalitsuse osakonnajuhatajana.

## Ehitisi
*Kinomaja, Tallinnas Uus tänav 3 (1902)
*Narva maantee ja Petrooleumi tänava ristmikul asunud paekivist kaubahoone eri kaupluste-äride-kontoritega (1902), hoone lammutati 1990. aastatel
*elumaja Tartu maantee 64 (1902)
*Nottbecki maja, Pikk tänav 29a ümberehitus 
*Sakala tänav 23 eramu (1903)
*Elamu Veetorni tänav 4 (1903)
*Pangamaja Suur-Karja tänav 1 // Vana turg 2 (1903–1904), Otto Schott, Wilhelm Neumann
*Okasroosikese loss, Tallinnas Uus tänav 19 // Vene tänav 28 (1904–1905)
*suvitusvilla Jaan Poska tänav 36a  (1905)
*Liberty suvemõisa Egon Kochi suvila (1905), Vabaõhumuuseumi tee 10
*Tatari tänav 34 elamu  (1905) kultuurimälestis
*Väike-Pärnu maantee 19A (1905)
*Sauna ja basseinihoone Aia tänaval
*suvitusvilla Koidula tänav 8 (Nikolai Heraskov, Otto Schott, 1906 ja 1909)
*elumaja Laulupeo tänav 24 (1907)
*Tallinna tselluloosivabriku nn esimene paberivabrik (1908–1910)
*Elamu Aia tänav 21 (1909)
*Elamu Olevimägi 3 // Pikk tänav 34, I korruse ümberehitus (1911)
*hoolekandeasutus Narva maantee 46 (1911); 
*Elamu Roosikrantsi tänav 12 Tallinnas
*Toompuiestee 24 hoone
*elumaja Roopa tänav 2a
*Elamu Jaan Poska tänav 51 
*Elamud Kungla tänav 47 ja 49
## Galerii

File:Eesti Vabaõhumuuseum-Egon Kochi villa 2007 a..JPG|Egon Kochi suvila
File:Tallinn, elamu Tatari 34.jpg|Tatari 34
File:Tselluloosi- ja paberivabriku I paberivabrik.jpg|Tselluloosi- ja paberivabriku I paberivabrik
Fail:Tallinn, elamu J.Poska 51, 1905.jpg|Poska 51


## Viited

## Välislingid
*Uuenenud Okasroosikese loss vanalinnas, millel on üks väike iluviga, Pealinn, 13. märts 2024
*
Vanasadama trammitee

**Tallinna Vanasadama trammitee** on alates 2023. aastast Tallinnas ehitatav trammitee. Tallinna linnavalitsus kuulutas välja Euroopa Liidu Rail Baltica ning riigi ja linna ühisrahastatava Tallinna trammiliikluse Vanasadama uue trammiliini projekteerimishanke, mis on aluseks sadamat Rail Baltica terminali ja lennujaamaga ühendavaks 2,5 kilomeetri pikkuseks trammiühenduseks. Vanasadama trammiliini ehituse maksumus on koos käibemaksu ja omanikujärelevalve kuluga ligi 46 miljonit eurot, taaste- ja vastupidavusfondist (RRF) on selleks eraldatud 26 miljonit eurot. Eesmärk on teha liikumine eri ühistranspordiliikidega mugavamaks, nii et Tallinna tähtsamad transpordisõlmed oleksid omavahel ühendatud ja ümberistumine võimalikult lihtne. 




### Vanasadama trammiliini ehitus
Uue trammiliini rajamine hõlmab suures mahus ümberehitustöid. Tulevane liikumistee kulgeb Kivisilla tänavalt vasakpöördega Gonsiori tänavale. Edasi liigub trass Laikmaa, Hobujaama ja Ahtri tänava kaudu kuni sadamaalani. Laeva, Kuunari ja Kai tänava kaudu läbitakse Sadama A-terminali esine ning Logi ja Rumbi tänava kaudu liigutakse Linnahalli alt läbi. Kultuurikatla juurde jõudes liitub trammitee Mere ja Põhja puiesteelt kulgeva Kopli suunalise trammiteega. 


#### Ajakava
* Ehitust alustati märtsis 2023.
* Kai tänava äär Sadama Turu hoonest Kuunari tänavani sai graafiku järgi valmis jaanipäevaks 2024.
* Kuunari tänav valmis jalakäijatele liikumiseks 4. oktoobriks 2024.
* Uus tramm hakkas sõitma 2024. aasta detsembris.

### Uue trammiliini eesmärk
Tallinna Vanasadama trammiliini ehituse peamine eesmärk on parandada ühistranspordiühendust Tallinna kesklinna ja Vanasadama vahel, et tõhustada linna transpordisüsteemi ja Tallinna trammiliiklust tervikuna ning pakkuda nii kohalikele elanikele kui ka turistidele mugavamat ja kiiremat pääsu sadamapiirkonda. Projekt on osa laiemast plaanist integreerida paremini linna ühistransport ning edendada keskkonnasõbralikke transpordiviise. See trammiprojekt on oluline osa Tallinna transpordivõrgustiku moderniseerimisest, aidates kaasa nii linna majanduslikule kui ka sotsiaalsele arengule.

# Ligipääsetavus – parandab ligipääsu ühele Euroopa suurimale reisisadamale, muutes transpordi efektiivsemaks nii sise- kui välisreisijatele.
# Linnaplaneerimine ja areng – toetab Tallinna linnaplaneerimise ja arengu strateegiaid, sealhulgas Vanasadama piirkonna arendusplaane, luues tihedama ja funktsionaalsema ühenduse linna südame ja sadama vahel.
# Keskkonnamõju – edendab keskkonnasõbralikku transporti, vähendades autoliiklust ja sellega kaasnevaid heitgaase, mis toetab linna jätkusuutlikkuse eesmärke.
# Turismi areng – tugevdab Tallinna positsiooni turismisihtkohana, pakkudes turistidele lihtsat ja mugavat juurdepääsu sadamast linna peamistele vaatamisväärsustele.

## Viited

## Välislingid
* Marko Tooming. Vanasadama tramm hakkab sõitma jaanuarist ERR Uudised, 17. juuli 2024
Platystomos

***Platystomos*** on mardikaliste seltsi kuuluv perekond.

## Liike
* *Platystomos albinus* – harilik ebakärsakas 

## Välislingid
*
Kibe käbikõrges

**Kibe käbikõrges** (*Strobilurus tenacellus*) on *[[Physalacriaceae]]* sugukonda kuuluv liik seeni.

Seen kasvab mattunud männikäbidel ja on kibeka maitsega.

## Välislingid
*
Stupava

**Stupava** (saksa keeles *Stampfen*, ungari keeles *Stomfa*) on linn Slovakkias Bratislava maakonnas Malacky ringkonnas.

## Geograafiline asend
Stupava asub Väikeste Karpaatide jalamil Austria piirist 5 km kaugusel, ringkonnakeskusest Malackyst umbes 18 km lõunas ja Bratislava kesklinnast ligikaudu 15 km põhjaloodes.

## Ajalugu
Praeguse Stupava ala oli asustatud juba pronksiajal, mil seal elasid keldid. Ürikutes on Stupavat esmamainitud 1269. aastal (*Ztumpa*). Soodsa asukoha tõttu kujunes Stupavas oluline kaubakeskus. 16. sajandil hakati linnas õlut pruulima. 19. sajandil ehitati linna tärklisevabrik. 20. sajandi alguses rajati tsemendivabrik ja piiritusetehas.

## Rahvastik

Slovakkia 2021. aasta rahvaloenduse andmetel oli Stupava elanikest slovakke 90,17%, tšehhe 0,81%, ungarlasi 0,56%, ukrainlasi 0,22%, russiine 0,21%, sakslasi 0,17% ja venelasi 0,10%. Rahvus oli teadmata 6,88%-l elanikest.

## Sõpruslinnad
* Ivančice, Tšehhi
* Kuřim, Tšehhi
* Łowicz, Poola
* Nagykovácsi, Ungari
* Svoge, Bulgaaria

## Viited
Margit Vutt

**Margit Vutt** (sündinud 12. septembril 1968) on Eesti jurist, ametilt riigikohtunik (tsiviilkolleegiumi liige).

1987. aastal lõpetas Vutt Tallinna 44. Keskkooli kuldmedaliga. Ta on õppinud Tartu Ülikoolis õigusteadust: 1992. aastal sai bakalaureusekraadi, 2006. aastal magistrikraadi ning 2011. aastast on ta sama kõrgkooli filosoofiadoktor.

1992–2006 töötas juristina ettevõttes Juristibüroo Fides. Ta olnud ka selle äriühingu juhatuses. 2006–2021 töötas ta Riigikohtus. 2006. aastast on ta ka õppejõud Tartu Ülikoolis.

18. detsembril 2020 nimetas Vabariigi President Riigikohtu Üldkogu ettepanekul Vuti esimese astme kohtunikuks alates 1. maist 2021. Ta asus tööle Tartu Maakohtusse. 2022. aasta septembrist asus ta tööle Tartu apellatsioonikohtusse.

Augustis 2022 kuulutati välja konkurss Riigikohtu tsiviilkolleegiumis. Vabanevale ametikohale kandideerisid Tartu Ringkonnakohtu kohtunikud Vahur-Peeter Liin ja Margit Vutt. Riigikohtu esimees Villu Kõve, olles ära kuulanud kohtute haldamise nõukoja ja Riigikohtu üldkogu arvamuse, esitas Riigikogule kandidaadina Vuti.

7. veebruaril 2023 otsustas XIV Riigikogu nimetada Margit Vuti alates 17. juulist 2023 Riigikohtu liikmeks. Selle otsuse poolt oli salajasel hääletusel 55 Riigikogu liiget, vastuhääle andsid 10 rahvasaadikut ning erapooletuid ei leidunud. Ta andis ametivande 19. juunil 2023.

## Viited
Wildernessi lahing

**Wildernessi lahing** oli Ameerika Ühendriikide kodusõja käigus peetud lahing.

Lahing algas 5. mail 1864 ning kestis mitu päeva. Lahing lõppes ilma selge võitjata.
Bytča

**Bytča** (ungari keeles *Nagybiccse*) on linn Slovakkias Žilina maakonnas, Bytča ringkonna halduskeskus.

## Geograafiline asend
Bytča asub Váhi jõe ääres, Tšehhi piirist 18 km kaugusel, maakonnakeskusest Žilinast ligi 14 km läänes.

## Ajalugu
Bytča linn moodustati 1946. aastal, kui ühendati Malá Bytča, Veľká Bytča ja Hliník nad Váhom. Veľká Bytčat on esmamainitud 1234. aastal. Linnaõigused sai Veľká Bytča 1378. aastal.

16. ja 17. sajandi vahetusel oli Bytča üks renessanssi keskusi .Reformatsiooni ajal pöördus enamik Bytče elanikest protestantlusse. Taaskatoliseerimise ajal tulid linna jesuiidid ja 17. sajandi keskel pöördus linna elanikkond tagasi katoliku usu juurde. 17. sajandi teisel poolel oli  linnas käsitöötootmise kõrgaeg.

Bytčas on sündinud poliitik ja katoliku preester Jozef Tiso (1887–1947), kes oli aastatel 1939–1945 Slovaki Vabariigi president ja 1939. aasta märtsist oktoobrini peaminister.

## Rahvastik

Slovakkia 2021. aasta rahvaloenduse andmetel oli Bytča elanikest slovakke 94,22% ja tšehhe 0,42%. Rahvus oli teadmata 4,85%-l elanikest.

## Sõpruslinnad
* Karolinka, Tšehhi
* Opoczno, Poola

## Viited
Ebakärsaklased

**Ebakärsaklased** (*Anthribidae*) on mardikaliste seltsi kuuluv sugukond.

## Perekondi
**[[Platystomos]]*

## Välislingid
*
Metsmagun

**Metsmagun** (*Hylomecon*) on kaheiduleheliste taimede perekond, mis kuulub seltsi tulikalaadsed.

## Liike
**Hylomecon japonicum* – jaapani metsmagun 

## Välislingid
*
Jaapani metsmagun

**Jaapani metsmagun** (*Hylomecon japonicum*) on kaheiduleheliste taimede liik, mis kuulub seltsi tulikalaadsed.

## Välislingid
*
Marco Pantani

**Marco Pantani** (13. jaanuar 1970 – 14. veebruar 2004) oli Itaalia elukutseline jalgrattur.  1995. aasta maanteesõidu maailmameistrivõistlustel sai ta pronksmedali grupisõidus. 

1998. aastal võitis ta Tour de France'i ja Giro d'Italia duubli. Seda on suutnud saavutada vaid seitse inimest kogu võistluste ajaloo jooksul. 

Tema 1999. aastal Giro d'Italia käigus antud vereproovis tuvastati lubatust kõrgem hematokriti tase, mille järel ta diskvalifitseeriti võistluselt. Pärast seda juhtumit läks Marco Pantani karjäär allamäge. Tal õnnestus võita veel 2000. aasta Tour de France'il kaks etapi. Viimased eluaastad kannatas ta depressiooni käes. 

## Viited

## Välislingid

*
Rõngasservik

**Rõngasservik** (*Pleurotus calyptratus*) on servikuliste sugukonda serviku perekonda kuuluv seen.

Seen kasvab enamasti murdunud haava tüvedel, on maheda maitse ja meeldiva lõhnaga.

## Välislingid
*
Naiste jäähoki maailmameistrivõistlused

**Naiste jäähoki maailmameistrivõistlused**, ametlikult IIHF jäähoki naiste maailmameistrivõistlused, on naiste jäähoki peamine rahvusvaheline turniir. Seda juhib Rahvusvaheline Jäähokiliit (IIHF).

Esimene ametlik maailmavõistlus peeti 1990. aastal, 1990. aastatel peeti veel neli meistrivõistlust. Aastatel 1989–1996 ja aastatel, mil maailmaturniire ei peetud, toimusid Euroopa meistrivõistlused ning 1995. ja 1996. aastal Vaikse ookeani piirkonna meistrivõistlused. Alates esimesest naiste jäähoki olümpiaturniirist 1998. aastal mängiti IIHF-i meistrivõistluste asemel olümpiaturniiri. Seejärel otsustas IIHF korraldada naiste meistrivõistlused olümpia-aastatel, alates 2014. aastast, kuid mitte tipptasemel. 2021. aasta septembris teatati, et tippdivisjon mängib ka olümpia-aastatel ja augustis-septembris.

Kanada ja USA on meistrivõistlustel domineerinud selle algusest peale. Kanada võitis kulla esimesel kaheksal järjestikusel turniiril ja USA on viimasest viieteistkümnest turniirist kümnel võitnud kulla. Mõlemad rahvusmeeskonnad saavutasid igal turniiril kas esimese või teise koha, kuni Kanada 2019. aasta meistrivõistlustel seeria katkes. Soome on edukamalt kolmas MM-meeskond, võitnud neliteist pronksmedalit ja ühe hõbemedali – saavutati pärast Kanada kulla-hõbeda seeria katkestamist. Naiste maailmameistrivõistlustel on medaleid võitnud veel neli meeskonda: Venemaa, võitnud kolm pronksmedalit; Tšehhi ja Rootsi, kumbki võitis kaks; ja Šveits, võitis ühe.

## MM-turniirid

## Medalid

## Välislingid
*Naiste jäähoki veebisait
Matthias Ecke

**Matthias Ecke** (sündinud 12. aprillil 1983 Meeranes) on Saksamaa poliitik, ta on Saksamaa Sotsiaaldemokraatliku Partei liige. Ta on aastast 2022 Euroopa Parlamendi liige.

Ta kasvas üles oma kodulinnas Meeranes. Ta õppis Leipzigi ülikoolis ja Praha Karli ülikoolis politoloogiat, majandust ja ajakirjandust ning lõpetas õpingud aastal 2009 magistritööga Euroopa Liidu tööhõivepoliitikast. Aastal 2021 lõpetas ta osalise koormusega teise astme avaliku halduse magistrantuuri *Berliini Hertie kool*'is lõputööga EL-i ülesehitusfondist.

Ta on SSDP liige. Aastatel 2011–2013 oli ta Jusose (Sotsiaaldemokraatliku Partei noorsoo organisatsiooni) föderaalesimehe asetäitja. Aastal 2016 sai ta SSDP Dresdeni tegevjuhtkonna ja juhatuse liikmeks ning tegutses seal aastani 2022. Aastast 2020 on ta SSDP Saksimaa esindaja Euroopas. Ta kandideeris 2019. aasta Euroopa Parlamendi valimistel Constanze Krehli asenduskandidaadina. Pärast seda, kui naine oma mandaadist loobus, siirdus ta 3. oktoobril 2022 Euroopa Parlamenti. Ta hoolitseb Euroopa Parlamendis SSDP nimekirjas Saksimaa ja Tüüringi liidumaa eest.

Euroopa Parlamendis on ta regionaalarengukomisjoni liige ning tööstuse, teadusuuringute ja energeetikakomisjoni asetäitja.

2024. aasta 3. mai õhtul Dresden-Striesenis 2024. aasta Euroopa Parlamendi valimiste plakateid postitades ründasid Ecket neli meest ja vigastasid teda tõsiselt näkku. Ta pidi läbima operatsiooni. Riigi julgeolekuamet võttis uurimise üle, sest võib oletada, et kuritegu oli poliitiliselt motiveeritud. Paljud Saksa poliitikud mõistavad rünnaku hukka; Kantsler Olaf Scholz rääkis "ohust demokraatiale".

5. mail 2024 andis end üles politseile 17-aastane noormees ja ütles, et tema oli see, kes Ecke maha ajas. Saksimaa liidumaa kriminaalpolitsei büroo andmetel on kõik kahtlusalused 17-20-aastased. Saksimaa siseminister Armin Schuster kutsus kõiki kurjategijaid end üles andma.

## Isiklikku
Matthias Ecke on abielu ja kahe tütre isa ning ta elab Dresdenis.
Tarja Cronberg

**Tarja Anneli Cronberg** (**Tarja Anneli Mattila**, hiljem ka **Tarja Anneli Kajanne**; sündinud 29. juunil 1943 Helsingis) on soome Roheliste poliitik. 

Ta oli Euroopa Parlamendi liige alates 2011. aasta suvest, kui Euroopa Parlamenti valitud Heidi Hautala alustas tööd Jyrki Kataineni valitsuse arenguministrina, kuid ei osutunud valituks 2014. aasta Euroopa Parlamendi valimistel. Aastatel 2007–2009 töötas Cronberg Matti Vanhaneni teise valitsuse tööministrina. Aastatel 2003–2007 oli ta Põhja-Karjala valimisringkonnast valitud parlamendiliige, kuid 2007. aasta parlamendivalimistel ta uuesti valituks ei osutunud.

Cronberg oli Rohelise Liidu esimees aastatel 2005–2009. Esimest korda valiti ta partei juhtkonda 22. mail 2005, vaid kaks kuud pärast erakonda astumist, ja uueks ametiajaks kevadel 2007. 2009. aasta parteikongressil Cronberg enam uueks ametiajaks ei kandideerinud, Roheliste uueks esimeheks valiti Anni Sinnemäki, kes vahetas 2009. aasta juunis tööministrina Cronbergi välja.

Ta on Stockholmi rahvusvahelise rahu-uuringute instituudi (SIPRI) teadur.

Cronbergil on doktorikraad nii tehnoloogias (Lundi ülikool, 1973) kui ka majanduses (Copenhagen School of Economics, 1988).

## Viited

## Välislingid
*https://www.tarjacronberg.com/
Szerencs

**Szerencs** on linn Ungaris Borsod-Abaúj-Zempléni komitaadis, Szerencsi kreisi halduskeskus.

Szerencs kuulub Tokaj-Hegyalja veinipiirkonda.

## Geograafiline asend
Szerencs asub komitaadikeskusest Miskolcist ligikaudu 32 km idas. Linna läbivad Hatvan–Miskolc–Szerencs–Sátoraljaújhely ja Szerencs–Hidasnémeti raudteeliinid.

## Ajalugu
Ürikutes on Szerencsit esmamainitud 1216. aastal. Benediktlaste kloostr oli olemas juba 1247. aastal. Turulinnaks (*oppidum*) on Szerencsit esmakordselt nimetatud 1490. aastal. Aastatel 1556–1559 ehitati benediktlaste kloostri kohale kindlus. 17.–20. aprill 1605. aastal toimus Szerencsis parlamendi istung, mis valis István Bocskai Ungari vürstiks ja kus kuulutati välja protestantide usuvabadus. Raudteeühenduse sai Szerencs 1859. aastal. 1876. aastal kaotas Szerencs turulinna staatuse ja muudeti suurkülaks. 1889. aastal rajati Szerencsisse suhkruvabrik, mis oli tol ajal suurim Euroopas. 1923. aastal ehitati Szerencsisse šokolaadivabrik. 1960. aastatel asula areng kiirenes, rajati leivatehas, masinatehas ja kergetööstusettevõtteid. Linnaõigused sai Szerencs tagasi 1984. aastal.

## Sõpruslinnad
* Geisenheim, Saksamaa
* Hesperange, Luksemburg
* Malchin, Saksamaa
* Miercurea Nirajului, Rumeenia
* Rožňava, Slovakkia
* Podgora, Horvaatia

## Viited
Mindszent

**Mindszent** on linn Ungaris Csongrád-Csanádi komitaadis Hódmezővásárhelyi kreisis.

## Geograafiline asend
Mindszent asub Tisza jõe paremal kaldal, kreisikeskusest Hódmezővásárhelyist umbes 15 km loodes ja komitaadikeskusest Szegedist ligikaudu 31 km põhjas. Linna läbivad Euroopa maantee E7 ja Szolnok–Hódmezővásárhely–Makó raudteeliin.

## Ajalugu
Piirkond oli asustatud juba muinasajal. Asulat on esmamainitud 1332. aastal. 1423. aastal oli Mindszentis juba kirik.

Raudteeühenduse sai Mindszent 1893. aastal.

Linnaõigused anti Mindszentile 1993. aastal.

## Sõpruslinnad
* Buziaș, Rumeenia
* Heten, Ungari
* Hartheim am Rhein, Saksamaa
* Misentea, Rumeenia
* Mužlja, Serbia

## Viited
Ääremängijad

**"Ääremängijad"** on 2023. aastal esilinastunud Eesti lühimängufilm.  

## Filmist
Kuumal suveõhtul kohtuvad juhuslikult kolm teismelist mere ääres. Nad hakkavad üksteist võrgutama ja väljakutseid esitama. Spontaanne flirt tekitab pingelise kolmnurga, kus üksteise piire nihutades püütakse varjata oma ebakindlust. Mänguline provokatsioon viib alanduseni ning kogenematuid noori haaravad instinktid, mille üle neil puudub kontroll. Keegi pole aga piisavalt julge, et oma piire kehtestada. Jääb küsimus, kes on süüdi, kes on ohver? Film uurib halli alla, kus jooksevad teismeliste mängu, flirdi ja vägivaldsuse vahelised ähmased piirid. 

"Ääremängijad" filmiti Saaremaal Harilaiu poolsaarel. Filmi tootmist toetasid Eesti Filmi Instituut, Eesti Kultuurkapital, Saarte Filmifond, Tallinna Ülikooli Balti filmi, meedia ja kunstide instituut ja Kultuuriministeerium.

## Osatäitjad
* Miriam – Aleksandra Saar
* Taavi – Rasmus Roopõld
* Chris – Tristan Ruusmaa

## Tunnustus
*Auhind, Odense International Film Festival (Taani), 2024; Rahvusvaheline võistlusprogramm - kunstilise saavutuse auhind Artist Award
*Auhind, Alice nella Città (Rooma, Itaalia), 2024; Lühifilmide rahvusvahelise võistlusprogrammi Onde Corte parim film 

## Viited


## Välislingid
*EESTI LÜHI- JA ANIMAFILMID 2023-2024. Eesti Filmi Instituut.
*Jungle Law. European Short Pitch.
*Madli Lääne "Ääremängijad" on üks aasta tugevamaid kodumaiseid filme. kultuur.err.ee, 11. november 2024.
*Hallalasid kaardistamas. Sirp, 15. november 2024.
Marja-Liisa Veiser

**Marja-Liisa Veiser** (sündinud 28. oktoobril 1982 Ida-Virumaal) on Eesti poliitik, jurist ja omavalitsusjuht, alates 10. maist 2024 Mustamäe linnaosa vanem. 
29. novembrist 2021 kuni 19. veebruarini 2024 oli ta Lüganuse vallavanem.

## Hariduskäik
Marja-Liisa Veiser lõpetas 2001. aastal Kohtla-Järve Järve Gümnaasiumi. 2006. aastal lõpetas ta Audentese Ülikooli, kus omandas õigusteaduses bakalaureuse kraadi, mis vastab magistrikraadile vastavale kvalifikatsioonile. Ta on 2003. aastal lõpetanud ka TalTech Virumaa Kolledži ärikorralduse erialal. Samuti on ta osalenud International University Audentese doktoriõppes rahvusvaheliste suhete ja Euroopa uuringute erialal. 

Marja-Liisa Veiser on raamatu "Eesti kriminaalõiguse üldosa reform kahekümnendal sajandil võrdleva analüüsi peeglis" (2006) autor, millega kandideeris Gebert Rüf Stiftungi noorteadlase teadustöö konkursil Swiss Baltic Net Graduate 2006 ja saavutas III koha. Raamat on kasutusel ülikoolides õppematerjalina.

## Töökäik
* 2003–2020 Kohtla-Järve Linnavalitsuse peajurist
* 2013–2017 Lüganuse Vallavolikogu esimees  
* 2020–2021 Siseministeeriumis rahvastikuministri nõunik 
* 2021–2024 Lüganuse vallavanem
* 2024 Lüganuse Vallavolikogu liige
* al 2024 Mustamäe Linnaosa Valitsus, linnaosa vanem

## Poliitiline tegevus
Marja-Liisa Veiser kuulub alates 12. juunist 2018 Isamaa Erakonda ning on Isamaa Erakonna juhatuse ja volikogu liige. Marja-Liisa Veiser juhib Isamaa Erakonna Mustamäe osakonda. Varem on ta juhtinud Isamaa Erakonna Lüganuse osakonda, IREN Naisklubi Ida-Virumaa osakonda ja olnud Isamaa Erakonna Ida-Virumaa piirkonna juht.

2025. aasta kohaliku omavalitsuse volikogude valimisel kandideeris ta Tallinnas Mustamäe linnaosas ning sai 1282 häält. Temast sai Riho Terrase asendusliikmena Tallinna Linnavolikogu liige, kuid ta peatas oma volitused linnavolikogus ning jätkas Mustamäe linnaosa vanema ametis. 

## Isiklikku
Ta on pärit Ida-Virumaalt, praegune elukoht on Tallinn. Ta on vabaabielus ja tal on varasemast 17-aastasest kooselust kaks poega (sündinud 2005 ja 2012).
Kuandõk Bišimbajev

**Kuandõk Bišimbajev** (kasahhi keeles *Қуандық Уәлиханұлы Бишімбаев*; sündinud 11. aprillil 1980 Kõzõlordas) on endine Kasahstani riigimees ja poliitiline tegelane, mõisteti süüdi oma naise mõrvas. Aastatel 2001–2019 töötas ta erinevatel ametikohtadel valitsuses ja riigiettevõtetes. Aastal 2016 oli ta Kasahstani majandusminister. Aastal 2017 peeti ta kinni eriti suures ulatuses altkäemaksu võtmise ja omastamise eest. Aastal 2018 sai ta kümneaastase karistuse koos vara konfiskeerimise ja eluaegse riigiameti õiguse äravõtmisega, kuid vabastati aastal 2019 tingimisi. Novembris 2023 arreteeriti ta süüdistatuna oma abikaasa mõrvas.

Ta sündis aastal 1980 Kõzõlordas. Aastal 1999 lõpetas ta Kasahstani riikliku juhtimisakadeemia Almatõs. Aastal 2001 lõpetas ta magistrina Tarazi Riikliku Ülikooli (asub Tarazis) ja George Washingtoni Ülikooli (asub Washingtonis), viimases õppis ta Bolašaki stipendiumi toel.
Sale sinipadjake

**Sale sinipadjake** ehk **sale aubrieeta** (*Aubrieta gracilis*) on taimeliik ristõieliste sugukonnas.

## Välislingid
*
Saksa Tirool

**Saksa Tirool** (saksa: *Deutschtirol*; itaalia: *Tirolo tedesco*) on ajalooline piirkond Alpides, mis on nüüd Austria ja Itaalia vahel jagatud. See hõlmab ajaloolise Tirooli krahvkonna peamiselt etniliste sakslaste alasid: Austria Tirooli liidumaad (Põhja-Tirool ja Ida-Tirool) ning Lõuna-Tirooli provintsi, kuid mitte peamiselt itaaliakeelset Trentino provintsi (endine *[[Welsch]]tirol*).

## Ajalugu

Saksa Tirool oli ajalooliselt Habsburgide koosseisu kuuluva vürstliku Tirooli krahvkonna lahutamatu osa, kuid Habsburgide Austria-Ungari peatse kokkuvarisemisega Esimese maailmasõja lõppedes hakkasid keisririigi alad, kus sakslased olid enamuses, võtma meetmeid, et moodustada uus riik.

11. novembril 1918 loobus Austria keiser Karl I võimust ja 12. novembril kuulutati need etniliste sakslaste alad, sealhulgas Saksa Tirooli provints (saksa: *Provinz Deutschtirol*), Saksa-Austria vabariigiks eesmärgiga ühineda Saksamaaga. Ent Lõuna-Tirooli lubasid Antanti võimud Londoni lepinguga Itaaliale sõjasaagiks. Ülejäänud Saksa Tiroolist sai Austria Tirooli liidumaa.

Tirooli staatus määrati lõplikult 1919. aasta Saint-Germaini rahulepinguga, millega pandi paika tänapäevani säilinud piirkonna jaotus.

## Vaata ka

* Saksa-Austria
* Tirooli ajalugu
* Tirool-Lõuna-Tirool-Trentino
Berjozovka (Borissovka rajoon)

**Berjozovka** (vene keeles Берёзовка) on küla (село) Venemaal Belgorodi oblastis Borissovka rajoonis, samanimelise külanõukogu keskus. 2010. aastal elas asulas 1281 inimest.

2024. aasta 6. mai hommikul hukkus asula lähistel Ukraina droonirünnaku läbi vähemalt seitse inimest.

## Viited
Laohaldussüsteem

Laohaldussüsteem (inglise keeles ''Warehouse Management System'', ingliskeelne lühend WMS) aitab ettevõttel oma laoga seotud töötoiminguid tõhusamalt juhtida ja ladu perspektiivsemalt majandada.

Tavaliselt on laohaldussüsteemi kasutavad ettevõtted laoteenuse osutajad (nt hulgiladu, jaotusladu) ja ettevõtted, kellel oma põhitegevuse toetamiseks on olemas enda ladu (nt kaubandus, tootmine).

## Infotehnoloogiline võimalus
Kuna laondus on logistikas tähtis vahekomponent, kasutavad laoettevõtted laohaldussüsteemi juhtimisel ärimaailmas konkurentsis püsimiseks ja kvaliteetse töö tegemiseks spetsiaalset tarkvara.

Laohaldussüsteemi juhtiv tarkvara on üles ehitatud arvestades laotöö komplekssust, tegevusi ja vajadusi. Laotarkvara mõningad põhifunktsioonid, mis laondust toetavad, on näiteks

* kauba vastuvõtt ja ladustamine;
* tellimuse vastuvõtt, käsitlus (komplekteerimine, pakkimine);
* kauba väljastamine;
* tööjõu juhtimine;
* laoseis;
* aruanded, prognoos;
* liidese võimalus teiste logistikavaldkonna tarkvaradega.

Laotarkava pakuvad mitmed välismaised ja kohalikud ettevõtted. Tarkvara on võimalik saada

* eraldi rakendustarkvarana,
* tarkvarateenusena,
* sisseehitatule teise, mitmeotstarbelisse tarkvarasse.

## Vaata ka

* Ettevõtte ressursside planeerimine (inglise keeles *[[:en:Enterprise_resource_planning|Enterprise Resource Planning]]* – ERP)
* Tarneahela juhtimine (inglise keeles *[[:en:Supply_chain_management|Supply Chain Management]]* – SCM)
* E-andmevahetus (inglise keeles *[[:en:Electronic_data_interchange|Electronic Data Interchange]]* – EDI)
* Logistika mõisted
Judoklubi Samurai

**Judoklubi Samurai** on judoklubi Pärnus. Klubi asutati 2010. aastal Asko Looga poolt. Lisaks Loogale on klubi treenerite hulgas ka Kristjan Hendrikson.

## Liikmesus Eesti spordiorganisatsioonides
Judoklubi Samurai kuulub Eesti Judoliitu.
Mootorsaed laulsid

**"Mootorsaed laulsid"** on 2024. aastal esilinastunud Eesti õudus-, komöödia- ja muusikalfilm. Tegu on režissöör Sander Marani täispika debüüdiga, mille "võtete algusest ekraanile jõudmiseni kulus minimaalse eelarve juures kokku kümme aastat". 

Filmi rahvusvaheline esilinastus toimus Fantasia žanrifilmide festivalil Montréalis, Kanadas. Esimese täispika Eesti filmina pälvis Austinis, Texases toimunud Fantastic Festil parima õudusfilmi auhinna.

## Sisu
Mootorsaemõrtsukas Killer (Martin Ruus) keerab värske armastajapaari Tomi (Karl Joosep Ilves) ja Maria (Laura Niils) elu pea peale ja alguse saab hullumeelne seikluste rägastik.

## Osatäitjad
* Tom – Karl Joosep Ilves
* Maria – Laura Niils
* Killer – Martin Ruus
* Jaan – Janno Puusepp
* Ema – Rita Rätsepp

## Festivalid, auhinnad
* Parima õudusfilmi auhind – Fantastic Fest 2024
* Parima Eesti žanrifilmi auhind, publiku lemmikfilmi auhind – 19. Haapsalu õudus- ja fantaasiafilmide festival
* Parim rahvusvaheline film – Monster Fest, Austraalia
* Žürii eripreemia debüütfilmide kategoorias – Fantasia International Film Festival 2024
* Publiku lemmikfilmi auhind – 19. PÖFFi armastusfilmide festival Tartuff
* Helsingi rahvusvaheline filmifestival "Armastus ja Anarhia"
* Sitgesi filmifestival

## Vaadatavus
Eesti kinolevis vaatas filmi 2024. aastal 7026 inimest, millega see oli Eesti päritolu filmide seas kaheksandal kohal.

Ameerika Ühendriikide kinolevisse jõuab film 2025. aasta sügisel, levitajaks Dark Star Pictures.

## Viited


## Välislingid
* Filmi koduleht
* "Chainsaws Were Singing" Rotten Tomatoes
* ""Pealtnägija": kuidas valmis selle aasta kõige edukam Eesti film?" ERR menu, 11. detsember 2024
Kari Mangrud Alvsvåg

**Kari Mangrud Alvsvåg** (sündinud 31. juulil 1970 Lørenskogis) on Norra (nais)teoloog ja luterlik vaimulik. Ta on aastast 2022 Norra kiriku Borgi piiskopkonna piiskop.

Ta kasvas üles Rådes, kus tema isa töötas koolidirektorina. 1998. aastal sooritas ta teoloogiakandidaadi eksami Oslos asuvas teoloogiaülikoolis (Menighetsfakultetet). Seejärel töötas ta aastatel 1999–2002 meremeeste pastorina Dubais. Pärast Norrasse naasmist oli ta algul õpetaja, kuid aastast 2004 oli ta Vestre Borgesysseli praostkonna pastor ja aastast 2009 Borgi piiskopkonna katehheesiaspetsialist. Aastal 2012 sai tast Søndre Borgesysseli praostkonna praost ja aastal 2020 Fredrikstadi toomkiriku toompraost.

Veebruaris 2022 valiti ta Borgi piiskopkonna piiskopiks ja inaugureeriti ametisse 24. aprillil 2022.
Bátaszék

**Bátaszék** (saksa keeles *Badeseck*, horvaadi keeles *Bacik*) on linn Ungaris Tolna komitaadis Szekszárdi kreisis.

## Geograafiline asend
Bátaszék asub komitaadikeskusest Szekszárdist ligikaudu 17 km lõunas. Linnast lähtuvad Sárbogárd–Bátaszéki, Dombóvár–Bátaszék ja Bátaszék–Baja–Kiskunhalasi raudteeliinid.

## Ajalugu
Rauaajal oli praeguse Bátaszéki kohal keltide asula. 1146. aastal asustas kuningas Géza II sinna tsistertslaste kloostri. 1242. aasta märtsi alguses hävitasid mongolid kloostri ja kiriku. Kloostri taastamine võttis väga palju aega ja seda ei suudetudki täies mahus taastada. 1419. aastal läks klooster benediktlaste valdusse. 15. sajandil sai Bátaszék turulinnaks. 1529. aastal tegid türklased Bátaszéki maatasa. Pärast türklaste väljaajamist toodi alates 1718. aastast piirkonda saksa asunikke. 1860. aastate keskel hävis suur osa Bátaszékist tulekahjus. Raudteeühenduse sai asula 1871. aastal. Teise maailmasõja järel saadeti suurem osa Bátaszéki saksa rahvusest elanikkonnast riigist välja. Vahepeal kaotatud linnaõigused sai Bátaszék tagasi 1995. aastal.

## Sõpruslinnad
* Besigheim, Saksamaa
* Ditrău, Rumeenia
* Tekovské Lužany, Slovakkia

## Varia
Bátaszékis kasvav tamm tuli võitjaks 2016. aasta Euroopa aasta puu valimisel.

## Viited